Във връзка с постъпило уведомление с ОВОС-2249/07.10.2024г. за инвестиционно предложение „Водовземане от подземен воден обект, чрез проектен тръбен кладенец (ТК) за измиване на външни площадки и напояване на зелени площи“ в ПИ с идентификатор 38950.37.5, местност „Пъреви места“, с. Костиево, община Марица, област Пловдив и писмо с изх. № ПУ-01-931(3)/15.01.2025. на Басейнова Дирекция Източнобеломорски район Пловдив, с възложител „КАБИН СИСТЕМ ГРУП“ ЕООД, на основание чл. 5, ал. 1 от Наредбата за условията и реда за извършване на оценка на въздействието върху околната среда (Наредбата за ОВОС), и в изпълнение разпоредбата на чл. 5, ал. 2 от Наредбата за ОВОС, Регионална инспекция по околна среда и водите – Пловдив (РИОСВ-Пловдив) информира за следното:

**І. Относно приложимата процедура по реда на глава шеста на Закона за опазване на околната среда (ЗООС)**

Инвестиционно предложение попада в обхвата на т. 2, буква „г“ от приложение № 2 от Закона за опазване на околната среда /ЗООС/ и на основание чл. 93, ал. 1, т. 2 от същия закон подлежи на преценяване на необходимостта от извършване на ОВОС.

**ІІ. Относно приложимата процедура по реда на чл. 31 от Закона за биологичното разнообразие (ЗБР)**

 Въз основа на представената информация и на основание чл.31 от ЗБР и чл.2, ал.1, т.1 от Наредбата по ОС в хода на процедурата по ОВОС ще бъде извършена и преценка за вероятната степен на отрицателно въздействие на инвестиционното предложение върху предмета и целите на опазване на най-близките защитени зони от Европейската екологична мрежа „НАТУРА 2000“ – BG0000578 „Река Марица“ и BG0002087 „Марица-Пловдив“.

Копие на писмото е изпратено до Община Марица, Кметство с.Костиево и БД ИБР

Отговорено от РИОСВ-Пловдив на 07.02.2025г.